ATP30 ร่วมรณรงค์ “สงกรานต์” ขับขี่ปลอดภัย ลดอุบัติเหตุ
ATP30 ร่วมรณรงค์ให้ประชาชนคำนึงถึงความปลอดภัยในการใช้รถใช้ถนน ช่วงเทศกาลสงกรานต์ เพื่อป้องกันและลดอุบัติเหตุการสูญเสียชีวิตและทรัพย์สิน
ATP30 ร่วมรณรงค์ให้ประชาชนคำนึงถึงความปลอดภัยในการใช้รถใช้ถนน ช่วงเทศกาลสงกรานต์ เพื่อป้องกันและลดอุบัติเหตุการสูญเสียชีวิตและทรัพย์สิน
12 เม.ย. 2565

นายปิยะ เตชากูล กรรมการผู้จัดการ บริษัท เอทีพี 30 จำกัด (มหาชน) หรือ ATP30 ผู้นำในธุรกิจบริการรถรับส่งพนักงานจากแหล่งที่พักอาศัยในเขตชุมชนไปยังโรงงานอุตสาหกรรมหรือสถานประกอบการโดยเฉพาะรอบเขตนิคมอุตสาหกรรมในภาคตะวันออก (Eastern Seaboard) เปิดเผยว่า การเดินทางช่วงเทศกาลสงกรานต์ปี 2565 นี้ นอกจากความปลอดภัยบนท้องถนนแล้ว ผู้ประกอบการและประชาชนควรคำนึงถึงความปลอดภัยและควบคุมการแพร่ระบาดของการติดเชื้อไวรัสโควิด-19 ระหว่างการเดินทางด้วย
ทั้งนี้ ศูนย์บริหารสถานการณ์แพร่ระบาดของโรคติดต่อเชื้อไวรัสโคโรนา 2562 (ศบค.) ออกมาตรการป้องกันโรคโควิด-19 ในการจัดงานช่วงเทศกาลสงกรานต์ ประจำปี 2565 โดยก่อนการดินทางกลับภูมิลำเนา รวมถึงผู้เดินทางต้องได้รับวัคซีนครบตามที่กำหนด ซึ่งประเมินความเสี่ยงของตนเอง โดยตรวจ ATK ก่อนเดินทางและร่วมงานภายใน 72 ชั่วโมง หากต้องเดินทางโดยขนส่งสาธารณะ ต้องสวมหน้ากากตลอดเวลา
ขณะที่หลังกลับจากงานสงกรานต์ สังเกตอาการตนเอง 7 วัน หลีกเลี่ยงพบปะกับผู้คนจำนวนมาก หากพบว่ามีอาการ สงสัยติดเชื้อให้ทำการตรวจ ATK และพิจารณามาตรการ WFH ให้เป็นไปตามความเหมาะสม
“ทั้งนี้ ในฐานะที่ ATP30 เป็นธุรกิจที่มีความเกี่ยวข้องโดยตรงในการเดินทางบนท้องถนน อยากจะขอเชิญชวนผู้ประกอบการและประชนชนทั่วไป คำนึงถึงความปลอดภัยในการใช้รถใช้ถนน เพื่อป้องกันและลดการสูญเสียชีวิตและทรัพย์สิน ลดสถิติการเกิดอุบัติเหตุ รวมถึงลดอัตราการบาดเจ็บของประชาชนที่ร่วมเดินทางท่องเที่ยวและกลับบ้าน อีกทั้ง ปฏิบัติตามมาตรการควบคุมการแพร่ระบาด ซึ่งถือเป็นสิ่งสำคัญที่สุดในช่วงเทศกาลสงกรานต์ เพื่อความปลอดภัยของครอบครัว โดยเฉพาะสำหรับญาติผู้ใหญ่ผู้สูงอายุ” นายปิยะ กล่าว
สำหรับ ATP30 ยังคงให้บริการรับส่งพนักงาน ที่ยังต้องเข้างานในช่วงวันหยุด ซึ่งตลอดระยะเวลาที่เกิดการแพร่ระบาด บริษัทปฏิบัติตามมาตรการความคุมการแพร่ระบาดอย่างเข้มงวด โดยพนักงานขับรถต้องสวมหน้ากากอนามัยตลอดเวลาขณะปฏิบัติงาน ทำความสะอาดภายในและภายนอกตัวรถหลังจบงานทุกรอบ
 